Philadelphia

Philadelphia er en amerikansk by i delstaten Pennsylvania og dekker hele fylket Philadelphia County. Byen ligger i det nordøstlige USA ved sammenløpet av elvene Schuylkill og Delaware. Byen er det økonomiske og kulturelle senteret i Delawaredalen. Den er den femte mest folkerike byen i USA, og dens kjerne er det sjette største storbyområdet i landet. Befolkningen utgjorde 1 526 006 i 2010«Philadelphia County Quick Facts from the US Census Bureau» . United States Census Bureau. og er beregnet til å utgjøre 1 560 297 i 2014.«Annual Estimates of the Resident Population: April 1, 2010 to July 1, 2014 - 2014 Population Estimates». United States Census Bureau

Historie
Byen ble grunnlagt i 1682 av kvekeren William Penn, for å være hovedstaden i Pennsylvania-kolonien.Brookes, Karin; John Gattuso, Lou Harry, Edward Jardim, Donald Kraybill, Susan Lewis, Dave Nelson & Carol Turkington (2005): Insight Guides: Philadelphia and Surroundings (2. oppd. utg..), Zoë Ross, red., APA Publications, ISBN 1-58573-026-2, s. 21–22 I løpet av den amerikanske revolusjon spilte Philadelphia en avgjørende rolle som møtested for USAs landsfedre som undertegnet den amerikanske uavhengighetserklæringen i 1776 og USAs grunnlov (konstitusjonen) i 1787. Philadelphia var den ene av nasjonens hovedsteder under den amerikanske uavhengighetskrigen, og byen fungerte som midlertidig hovedstad da Washington D.C. var under bygging. I løpet av 1800-tallet ble Philadelphia et betydelig industrisenter og nav for jernbanen og vokste grunnet tilstrømning fra europeiske innvandrere. Det ble et mål for afroamerikanere under flukten fra Sørstatene og ble mer enn 2 millioner innbyggere ved 1950. Som følge av tallrike protester og opptøyer fra borgerrettsforkjempere og andre, fikk byen noen tiår med høy kriminalitet og gikk nær konkurs på 1980-tallet. Revitaliseringen begynte på 1990-tallet med gentrifiseringen som snudde mange nabolag og snudde dets flere tiår lange trend med minskning i folketallet.

Byen er senteret for økonomisk aktivitet i Pennsylvania og er hjemmet for Philadelphia-børsen (NASDAQ OMX PHLX), den eldste børsen i USA, grunnlagt i 1790. Byen er også kjent for sin kunst og kultur. Byen har flere utendørsstatuer og veggmalerier enn noen annen amerikansk by.«Gateway to Public Art in Philadelphia»   , Fairmount Park Art Association. Philadelphias Fairmount Park er det største urbane offentlige parkanlegget i verden.«Philadelphia profile», Csm.org Kjøkkenet i Philadelphia er preget av byens store etniske og mangfoldige tilstrømning av innvandrere. Regionens historie, kultur og attraksjoner har skaffet inntekter på 10 milliarder dollar fra over 39 millioner innenlandske turister i 2013.«2014 Visit Philadelphia Annual Report». Visit Philadelphia.

 Annet 
Navnet på byen betyr «nestekjærlighetens by» på gresk og er navnet på en av de syv menighetene som omtales i Johannes' åpenbaring i Det nye testamente.

Byen er hjem til University of Pennsylvania, et av de åtte Ivy League-universitetene.

 Referanser 

 Eksterne lenker 




Kategori:Bosetninger etablert i 1682
Kategori:1682 i Pennsylvania